Diari Oficial de la Generalitat Valenciana


Sumari del DOGV 6186, del 18-01-2010 (2009/15584)

RESOLUCIÓ de 21 de desembre de 2009, de la consellera de Benestar Social, per la qual incrementen els crèdits que han de finançar les ajudes convocades per mitjà de l'Ordre de 30 de desembre de 2008, de la Conselleria de Benestar Social, per la qual es regulen i es convoquen ajudes d'equipament, reforma i construcció per a centres de servicis socials generals i centres especialitzats per a l'exercici de 2009.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6186

Data del DOGV
:   18-01-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/15769


Data del document
:   21-12-2009

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública
    * servei social
    * ajuda als discapacitats
    * equipament social
    * suport econòmic
    * administració local
    * societat sense fins de lucre

RESOLUCIÓ de 21 de desembre de 2009, de la consellera de Benestar Social, per la qual incrementen els crèdits que han de finançar les ajudes convocades per mitjà de l'Ordre de 30 de desembre de 2008, de la Conselleria de Benestar Social, per la qual es regulen i es convoquen ajudes d'equipament, reforma i construcció per a centres de servicis socials generals i centres especialitzats per a l'exercici de 2009. [2009/15061]  
L'Ordre de 30 de desembre de 2008 (DOCV núm. 5.929, de 9 de gener de 2009), de la Conselleria de Benestar Social, per la qual es regulen i es convoquen ajudes d'equipament, reforma i construcció per a centres de servicis socials generals i centres especialitzats per a l'exercici de 2009, va ser tramitada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto i queda condicionat el finançament de les dites ajudes a l'aprovació dels crèdits corresponents.  
Aprovada i publicada la Llei 17/2008, de 29 de desembre, de Pressupostos de la Generalitat per a l'exercici de 2009 (DOCV núm. 5.924, de data 31 de desembre de 2008), de conformitat amb el que preceptua l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, es va procedir, mitjançant la Resolució de 24 de març de 2009 (DOCV núm. 5.986, d'1 d'abril de 2009), del conseller de Benestar Social i vicepresident tercer del Consell, a donar publicitat als crèdits i la línia de subvenció T0310 «Ajudes per a projectes d'inversió», destinats a finançar les ajudes regulades i convocades per l'esmentada Ordre de 30 de desembre de 2008.  
Posteriorment, per les resolucions de 4 de maig de 2009 (DOCV núm. 6.010, d'11 de maig de 2009), del conseller de Benestar Social i vicepresident tercer del Consell, i de 2 d'octubre de 2009 (DOCV núm. 6.126, de 20 d'octubre de 2009), de la consellera de Benestar Social, es van incrementar els esmentats crèdits.  
En estos moments, hi ha crèdit disponible en l'esmentada línia T0310 «Ajudes per a projectes d'inversió» per un import de 145.000 euros, la qual cosa permet incrementar el finançament de la referida Ordre de 30 de desembre de 2008 en l'esmentada quantia.  
En virtut d'això i fent ús de les facultats que em conferixen l'article 47.11 del Text Refós de la Llei d'Hisenda Pública de la Generalitat Valenciana i el Decret 141/2009, de 18 de setembre, del Consell, pel qual s'aprova el Reglament Orgànic i Funcional de la Conselleria de Benestar Social, resolc:  
Primer  
Incrementar la quantia dels crèdits destinats a finançar l'Ordre de 30 de desembre de 2008, de la Conselleria de Benestar Social, per la qual es regulen i es convoquen ajudes d'equipament, reforma i construcció per a centres de servicis socials generals i centres especialitzats per a l'exercici de 2009, publicada en el DOCV número 5.929, de 9 de gener de 2009, i donar publicitat al crèdit pressupostari resultant i a la línia de subvenció destinats a finançar les ajudes regulades en esta, que es relaciona a continuació, amb càrrec al programa pressupostari 62.31.81.9925.250.89.6 «Servicis Socials».  
Denominació: Ajudes per a projectes d'inversió  
Línia de subvenció: T0310  
Consignació pressupostària: 7.389.185,98 €  
Consignació pressupostària actual: increment de 145.000 €, passant de 7.389.185,98 € a7.5434.185,98 €  
Procedència i quantia dels fons:   
Propis no condicionats: 3.437.810,38 €  
Externa: Ministeri de Sanitat i Política Social: 4.096.375,60 €  
Segon   
Publicar la present resolució en el Diari Oficial de la Comunitat Valenciana.  
València, 21 de desembre de 2009.- La consellera de Benestar Social: Angélica Such Tonda.